**A HBLF Kék Bolygó Klímavédelmi és Fenntarthatósági Irányelv (KFI) célja, hogy a Magyarországon működő szervezetek és vezetőik köteleződjenek el a környezeti fenntarthatóság és a klímavédelem mellett, és vállalják, hogy az irányelveket alkalmazzák mind a mindennapi munkafolyamataikban, mind értékláncaik működtetésében.**

**A KFI célja az is, hogy támogatói egymással közösséget alkossanak és rendszeres
workshopokon keresztül megosszák jó példáikat és megvitassák kihívásaikat. Ezt a tevékenységet a Kék Bolygó Klímavédelmi Alapítvány (KBKA) és a Hungarian Business Leaders Forum (HBLF) szakmailag támogatja.**

# Az irányelvek támogatói az alábbi értékek, elvek és cselekedetek megvalósítására törekszenek:

1. A természetvédelmi ökoszisztémák és szolgáltatásaik megőrzésére és fenntartható használatára való törekvés.
2. Fenntartható gazdálkodás a természeti erőforrásokkal és azok hatékony felhasználása a tevékenységük során.
3. Környezetkímélő munkafolyamatokra és alapanyagok, termékek beszerzésére való törekvés.
4. Klímavédelmi törekvések támogatása az üvegházhatású gázok kibocsátásának csökkentése iránti elköteleződéssel.
5. Környezetbarát innovatív belső megoldások keresése a szervezet dolgozóival és/vagy belőlük felállított fenntarthatósági munkacsoporttal együtt, hogy az adott területek szakértői bekapcsolódhassanak a környezetbarát megoldások fejlesz- tésébe és bevezetésébe (pl. papírmentesség, szelektív hulladékgyűjtés).
6. Energiahatékony és megújuló energia használata minél nagyobb arányban.
7. Okos mobilitási (pl. telekocsi), távmunka és más távközlési megoldások (pl. telekonferenciák) előnyben részesítése, a magasabb egy főre eső üvegházgáz kibocsátású közlekedési módokkal szemben.
8. A víztakarékos magatartásra való bátorítás és víztakarékos technikai megoldások folyamatos bevezetése.
9. A hulladék jelentős csökkentésére akarat, megelőzés, csökkentés, újrahasznosítás és újrahasználat által.
10. Környezeti fenntarthatósági érdekek szem előtt tartása a beszállítók, szolgáltatók és termékek kiválasztásánál.
11. A körkörös gazdaság támogatása szervezeti profiltól függően akár annak értékláncába való bekapcsolódás által, vagy könnyen lebomló, újrahasznosított és tartós termékek előnyben részesítésével.
12. A munkavállalók klímavédelmi szemléletformálása.
13. A szervezet környezetbarát értékrendjének közvetítése ügyfelei és más érdekcsoportjai felé.
14. Környezeti fenntarthatóság és klímavédelmi programok szakértelemmel, eszközökkel és anyagiakkal való támogatása.

|  |  |  |
| --- | --- | --- |
| **Istenesné Solti Andrea**elnök,HBLF | Csepreghy Nándorigazgató,Kék Bolygó Klímavédelmi Alapítvány | cégvezető, cégnév |



#